CELEX: 62014TN0720
Language: da
Date: 2014-10-10 00:00:00
Title: Sag T-720/14: Sag anlagt den 10. oktober 2014 — Rotenberg mod Rådet

12.1.2015   
            
            
               DA
            
            
               Den Europæiske Unions Tidende
            
            
               C 7/37
            
         Sag anlagt den 10. oktober 2014 — Rotenberg mod Rådet
   (Sag T-720/14)
   (2015/C 007/42)
   Processprog: engelsk
   
      Parter
   
   
      Sagsøger: Arkady Romanovich Rotenberg (Sankt Petersborg, Rusland) (ved D. Pannick, QC, barrister M. Lester, samt solicitors S. Hey og H. Brunskill)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse 2014/508/FUSP og Rådets gennemførelsesafgørelse (EU) nr. 826/2014 annulleres, for så vidt som de vedrører sagsøgeren.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1.
            
            
               Første anbringende om, at Rådet ikke har givet en behørig eller tilstrækkelig begrundelse for at opføre sagsøgeren på listen over personer, enheder og organer, der er omfattet af de restriktive foranstaltninger på baggrund af situationen i Ukraine.
            
         
               2.
            
            
               Andet anbringende om, Rådet har begået en åbenbar fejl ved at anse, at nogen af kriterierne for opførelse på listen i de anfægtede foranstaltninger var opfyldt i sagsøgerens tilfælde.
            
         
               3.
            
            
               Tredje anbringende om, at Rådet har tilsidesat databeskyttelsesprincipperne.
            
         
               4.
            
            
               Fjerde anbringende om, at Rådet ikke har sikret sagsøgerens ret til forsvar og ret til effektiv domstolsprøvelse.
            
         
               5.
            
            
               Femte anbringende om, at Rådet uforholdsmæssigt og uden begrundelse har krænket sagsøgerens grundlæggende rettigheder, herunder retten til beskyttelse af ejendom, virksomhed og omdømme.